Rossiya prezidenti Vladimir Putin va shoir Aleksandr Pushkin tarixdagi eng taniqli shaxslar reytingida ikkinchi o‘rinni bo‘lishib olishdi. Bu haqda «Izvestiya» «Levada-Markaz» so‘roviga asosan xabar bermoqda. Tadqiqotga ko‘ra, 34 foiz ruslar Putin va Pushkinni eng obro‘li tarixiy shaxslar, deb hisoblashgan. Birinchi o‘ringa esa sovetlar yetakchisi Iosif Stalin loyiq topildi – 38 foiz ovoz. Kuchli uchlikka Vladimir Lenin (32 foiz) yakun yasab bergan. Ro‘yxatdagi top-10likka imperator Pyotr I (29 foiz), fazogir Yuriy Gagarin (20 foiz), yozuvchi Lev Tolstoy (12 foiz), qo‘mondon Georgiy Jukov (12 foiz), imperator ayol Yekaterina II (11 foiz) va shoir Mixail Lermontov (11 foiz) kirdi. Ta’kidlanishicha, top-20ga Mixail Gorbachyov yakun yasab bergan. Fizik Isaak Nyuton, qo‘mondon Mixail Kutuzov, shoir Sergey Yesenin va fizik Albert Eynshteyn 7 foizdan ovozlarni olishgan.